Jonas Vingegaard vandt Baskerlandet Rundt med mere end ét minut ned til den nærmeste konkurrent.

Jonas Vingegaard satte alt og alle på plads, da han sejrede i Baskerlandet Rundt. Efter løbets sidste etape lørdag, hvor danskeren vandt med 47 sekunder ned til den nærmeste konkurrent, har hovedpersonen selv reageret på triumfen. - Det var en rigtig, rigtig god dag. Vi lykkedes hundrede procent med vores plan. Vi havde et par ryttere med i udbrud, og det låste løbet lidt. Det var taktisk rigtig godt for os, og jeg må bare takke alle mine holdkammerater i dag. De gjorde et fantastisk arbejde, siger Vingegaard til TV 2 Sport. I vinderinterviewet uddyber han angrebet, der satte de andre klassementsryttere til vægs. - Jeg tænkte, at hvis jeg skulle angribe, så skulle det være på den næstsidste stigning, for den sidste stigning var ikke hård nok til at gøre en stor forskel. Jeg havde benene, og jeg ønskede at prøve, siger Vingegaard, der tydeligt fremhæver sine kumpaner. - Jeg må endnu en gang må jeg takke alle mine holdkammerater. De var utrolige. Top-fem på sidste etape Jonas Vingegaard James Knox + 47" Ion Izagirre + 49" Brandon McNulty + 49" Sergio Higuita + 49" Det endelige klassement i Baskerlandet Rundt Jonas Vingegaard Mikel Landa + 1'12" Ion Izagirre + 1'29" David Gaudu + 1'31" Enric Mas + 1'36"